พี่เจ้าถิ่นแนะนำร้านนี้มาก บอกร้านนี้ คนเยอะตลอด  อาหารอร่อยและราคาไม่แพง แต่ข้อควรระวัง เราควรไปตอนที่ ไม่ได้เป็นช่วง ช่วงพีค เพราะไม่งั้นเราอาจจะหงุดหงิดได้ เพราะเป็นร้านแบบ ชาวบ้านของแท้เลย

ร้าน เจ๊แอ๊ด ซีฟู้ด

ที่ตั้งของร้านเราไม่รู้เลยค่ะเพราะนั่งตามรถเขาอย่างเดียว แต่ว่า ซอยทีเข้าไปแคบแบบสุดขีด ถ้าเราเข้าไปในกลางซอยแล้ว จะมีที่จอดเราก็จอดตรงนั้นเลยก็ได้ เพราะเข้าไปจอดหน้าร้าน มันแคบสุดๆ จอดได้ประมาณ 6-8 คันเอง ต้องแอบใช้ฝีมิอหน่อย 

บรรยากาศร้านไม่ได้เน้นบรรยากาศเลยค่ะ เขาจะมีส่วนที่ยื่นออกไปในทะเล แล้วก็ในตัวร้าน เราชอบนั่งส่วนริมทะเลมากกว่า บรรยากาศดีหน่อย ไปตอนเย็นก็เห็นพระอาทิตย์ตกด้วย

การบริการของเขา อาจจะเป็นเพราะเป็นร้านแบบในครอบครัวสุดๆ บริการก็เลยอาจะทำให้หลายคนบ่น หรือเป็นเพราะพนักงงานน้อยก็ไม่รู้ จานก็อาจจะไม่ได้เก็บบ้าง เรากินไปได้แต่ช้อน ซ้อมไม่ดี แล้วก็แนะนำให้สั่งอาหารแบบรอบเดียวเบ็ดเสร็จ  เพราะถ้าสั่งเพิ่ม อาจจะไม่ได้อาหารมีสูง แต่ว่าพอสั่งอาหารแล้วก็รอไม่นานนะคะ  ข้อดีมีตรงนี้ 

หมึกดำ 120B
เมนูแนะนำของร้านนี้ เขาเอาปลาหมึกทั้งตัว ตัวไม่ใหญ่มาก  เราจะเอาไปผัดกับกระเทียมแล้วก็ใส่พริกดำมาด้วย จานนี้อร่อย ปลาหมึกเขาสดดี เนื้อแน่นดี เสริฟกับซอสพริกศรีราชา  สมเป็นเมนูแนะนำค่ะ

กุ้งทอดน้ำปลา ครึ่งโล 340B
กุ้งสดตัวใหญ่ดี แต่ก็ผสมทั้งตัวเล็กตัวใหญ่ ทอดน้ำปลามาเค็มๆ จริงๆ แล้วกินได้ทั้งเปลือกเลย เปลือกเขาจะทอดมากรอบ ชอบที่กุ้งเขาตัวใหญ่ดีด้วย กินกับน้ำจิ้มซีฟู้ด 

ต้มยำปลาทูมะนาว 180B
ปลาทูอัดแน่นเต็มหม้อ เขาให้ปลาทูมาประมาณ 5ตัวใหญ่ กินกัน เพลินดี รสต้มยำเขาไม่ได้เปรี้ยวนหวานแหลม แต่เราว่าออกจะเค็มไปนิดๆ ด้วย อยากให้เปรี้ยวกว่านี้หน่อย ปลาทูสดเนื้อแน่นดีค่ะ

หอยแครงลวก 100B
หอยไม่ได้ใหญ่มาก มีใหญ่อยู่ไม่กี่ตัว ถ้าใครชอบแบบเลิอดสาดก็น่าจะชอบ แต่อยากให้สุกหน่อยก็ต้องบอกเขาด้วย ค่ะ

กุ้งแช่น้ำปลา 120B
เมนูโปรดของพวกเราทุกคน กุ้งตัวใหญ่ไม่มีกลิ่นเลย เนื้อเด้งดี กินกับน้ำจิ้มซีฟุ้ดเขาอร่อยดี เผ็ดอยู่เหมือนกันค่ะ 

ปลาอินทรีย์ทอดน้ำปลา 340B
ปลาตัวใหญ่มากกกกก เพิ่งเคยเห็นปลาอินทรีย์ที่ตัวใหญ่เช่นนี้ ใหญ่ไปไหน แต่เขาคิดราคาตามน้ำหนัก ปลาอินทรีย์ เนื้อแน่น ทอดมากรอบๆดี เขาเสริฟมากับน้ำปลาพริกที่ใส่หอมแดง เราชอบมาก 

ผัดทะเลเรือโป๊ะ 150B
เมนูนี้แปลกดี เราไม่เคยเห็น เขาผัดทะเลมากับ พริกแกงที่ใส่กะทิ นิดๆ มันมีกลิ้น ขมิ้น พริกสด ขิง แล้วก็กะทิ จานนี้เผ็ดมาก กืนทีพวกเราน้ำตาไหลเลย เพราะพริกขึ้หนูปั่นมาในเครื่องแกง สดๆ เลย  จานนี้อร่อยแล้วก็แปลกดีค่ะ

ปลากุแล80B
เสริฟมาเหมือนปลาดิบ เขาเฉือนมาให้เป็นชิ้นเล็กๆ สด ๆกินกับน้ำจิ้มซีฟู้ด  ปลาสดไม่เหม็นคาวดีค่ะ แต่มาต้องรีบกิน เพราะเขาเสริฟมาบนน้ำแข็ง ถ้าปล่อยไว้นาน ปลาจะยุ่ยไม่อร่อย

ราคาร้านนี้ไม่แพงเลยค่ะ ไปกัน 5 คน ราคา 1,660 บาท อาหารสด แล้วอร่อยทุกอย่าง แต่เราก็ต้องทำใจกับการบริการนิดๆๆ ต้องแอบบริการตัวเองบ้าง 

